Byrettens dom ændres, således at tiltalte straffes med en betinget dom på fængsel i 20 dage. I øvrigt stadfæstes byrettens dom
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Forurettede og vidner;
Liv og legeme;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 4. april 2011 af Østre Landsrets 2. afdeling

(landsdommerne Hedegaard Madsen, Lone Kerrn-Jespersen og Anna Lindgren (kst.) med

domsmænd).

2. afd. a.s. nr. S-3616-10:

Anklagemyndigheden

mod

Tiltalte

(CPR nr. (Født 1994))

(advokat Bjarne Rasmussen, besk.)

Odense Rets dom af 23. november 2010 (SS 4-4891/2010) er anket af tiltalte med påstand

om frifindelse.

Anklagemyndigheden har tillige anket dommen med påstand om skærpelse, navnlig såle-

des at tiltalte idømmes en ubetinget straf udmålt i dage, subsidiært at straffen gøres betin-

get med vilkår om udførelse af samfundstjeneste.   

Forurettede har gentaget sit krav om godtgørelse for svie og smerte. Han har også for

landsretten forbeholdt sig at fremsætte yderligere krav om erstatning og godtgørelse.

Forklaringer

Der er i landsretten afgivet supplerende forklaring af tiltalte og vidnerne Forurettede, Vidne

2 og Vidne 1, der alle har forklaret i det væsentlige som i byretten.



/

- 2 -

Den forklaring, som Vidne 3 afgav i byretten, er dokumenteret i medfør af retsplejelo-vens

§ 923.

Tiltalte har supplerende forklaret blandt andet, at han prøvede at rive sig fri, da Forurettede

holdt fast i ham. Han kan godt i den forbindelse have ramt Forurettede, men det er ikke

noget, han husker. Han blev bange, da Forurettede tog fat i ham. Han be-mærkede ikke, at

hans hoved ramte Forurettede. Han opdagede efterfølgende, at han blødte fra panden. Det er

rigtigt, at han tog fat i dommeren. Det var efter, at han forgæves havde forsøgt at forklare

dommeren, hvordan det var foregået. Han plejer at spille med nogle på sin egen alder. I den

pågældende kamp skulle han prøve at spille mod seniorer for at udfordre sig selv. Han er ca.

170 cm høj.

Han skal være far, og han er derfor holdt op i 1. g og er begyndt at arbejde. Han skal be-

gynde i gymnasiet igen efter sommerferien. Han bor stadig hjemme.

Forurettede har supplerende forklaret blandt andet, at der var tale om en turnerings-kamp.

Han befandt sig ca. 5 meter fra tiltalte og Person. Han gik hen imod tiltalte, idet vid-net ikke

kunne acceptere, at tiltalte slog vidnets kammerat. Tiltalte virkede ophidset, og han var også

selv ophidset. Han talte til tiltalte med hævet, markant stemme. Tiltalte førte sit hoved

hurtigt frem. Han kan ikke sige, om tiltalte forinden havde ført sit hoved tilbage, men han er

ikke tvivl om, at der var tale om en bevidst skalle. Det føltes ikke, som om til-talte forsøgte

at komme ud af vidnets greb. Tiltalte er ca. et hoved lavere end vidnet, der er ca. 180 cm

høj.   

Hans højre fortand blev ødelagt ved episoden, idet tanden er revnet oppe ved roden. Det er

meningen, at han skal have et implantat sat i. Han har haft det psykisk svært efter episoden.

Vidne 2 har supplerende forklaret blandt andet, at han befandt sig ca. 15 meter fra tiltalte og

Person. Han opfattede det sådan, at tiltalte bevidst nikkede Forurettede en skalle. Det

bygger han på tiltaltes aggressivitet og dennes bevægelse. Han husker ikke, om Forurettede

holdt fast i tiltaltes trøje. Det så for ham ud til, at Forurettede holdt tiltalte i strakte arme.

Han husker ik ke, om Forurettedes arme var strakte, da han fik en skalle.



/

- 3 -

Vidne 1 har supplerende forklaret blandt andet, at tiltalte løb hen og til-delte den anden

spiller en skalle med panden. Det var en bevidst handling. Han kan ikke sige, om den anden

spiller holdt fast i tiltalte. Han hørte ikke, om der var ordveksling imel-lem dem. Han gav

tiltalte et rødt kort på grund af skallen.   

Landsrettens afgørelse

Fire voterende tiltræder af de grunde, der er anført af byrettens flertal, at det er bevist, at

tiltalte efter tacklingen rejste sig og tildelte Forurettede, der ikke var involveret i tack-

lingen, en skalle, der ramte Forurettede på tænderne.   

To voterende stemmer af de grunde, der er anført af mindretallet i byretten for at frifinde

tiltalte.

Der træffes afgørelse efter stemmeflertallet, hvorefter tiltalte er skyldig i tiltalen.

Ved fastsættelsen af straffen lægger landsretten i skærpende retning vægt på voldens ka-

rakter og på, at volden er udøvet over for en spiller, der ikke var involveret i selve tacklin-

gen. Heroverfor lægger landsretten vægt på tiltaltes unge alder, samt at episoden fandt sted i

forlængelse af en tackling, hvorfor episoden må bedømmes med baggrund i det engage-

ment og den intensitet, som er forbundet med deltagelse i en sportskamp.   

På denne baggrund forhøjer landsretten straffen til fængsel i 20 dage, der gøres betinget på

vilkår som nedenfor bestemt.   

De juridiske dommere tiltræder dommens bestemmelse om betaling af godtgørelse.

I øvrigt stadfæstes dommen.

T h i  k e n d e s  f o r  r e t :

Byrettens dom ændres, således at Tiltalte straffes med fængsel i 20 dage.

Fuldbyrdelsen af straffen udsættes og bortfalder efter en prøvetid på 1 år fra landsrettens

dom på vilkår   



/

- 4 -

at tiltalte i prøvetiden ikke begår strafbart forhold, og

at tiltalte i prøvetiden undergiver sig tilsyn af de sociale myndigheder.

I øvrigt stadfæstes byrettens dom.

Tiltalte skal betale sagens omkostninger for landsretten.



/